als_Latn dik_Latn fuv_Latn
Presidentja e Kosovës do të nderohet më 21 shtator në Nju Jork, nga Iniciativa Globale e Clintonëve krahas aktorit me famë botërore, Leonardo Di Caprio në përvjetorin e 10-të të kësaj Iniciative, raporton Indeksonline.net.
Pjesëmarrës të tjerë në këtë mbrëmje pritet të jetë edhe presidenti amerikan, Barack Obama. Sipas mediave ndërkombëtare, Iniciativa Globale e ish presidentit amerikan, presidenten e Kosovës, Atifete Jahjaga do e nderojnë për promovim të paqes, ndërsa Di Caprio do të nderohet për aktivizëm ambiental. Vitet e kaluara, ky aktivitet kishte pjesëmarrës aktivistë të sferave të ndryshme, kësaj radhe kur do të nderohet edhe presidentja e Kosovës, do marrin pjesë edhe yje të njohura të Hollywood-it, si Eva Longoria, Randy Jackson, por edhe ish Sekretarja amerikane e Shtetit, Madeleine Albright. Aktori i “Wolf of Wall Street”, Di Caprio do të nderohet për aktivitetet e shumta në mbrojtje të ambientit, përfshirë edhe dhënien e një donacioni prej 7 milionë dollarëve për mbrojtjen e oqeaneve botërore. Presidentja e Kosovës, Atifete Jahjaga do të nderohet jo vetëm për promovimin e procesit të ripajtimit me Serbinë, por edhe promovimin e anëtarësimit të Kosovës në Bashkimin Evropian.
Takimi i këtij viti i Iniciativës Globale të Clintonëve do mbledh mbi 1 mijë liderë politik dhe të biznesit., ndërsa në mesin e tyre pritet të jetë edhe Presidenti amerikan, Barack Obama, mbreti jordanez, Abdullahy II ibn al Hussein.
als_Latn als_Latn als_Latn